Säteilyturvallisuusneuvottelukunnan kokous

|  |  |
| --- | --- |
| Aika | 6.2.2024 klo 13:00 – 15:00 |
| Paikka | Teams |
| Osallistujat | Jäsenet ja sihteerit:Ylifyysikko Tiina Laitinen, pj.Professori Petro Julkunen Kalibrointi-insinööri Lasse Rantanen Yli-insinööri Kerttuli HelariuttaProfessori Jonne Naarala Yli-insinööri Sami Rinta-AntilaAsiantuntija Nikke LainepääProfessori Marko KangasniemiNeuvotteleva virkamies Reetta Orsila Ylitarkastaja Katja Kojo, siht.Johtava asiantuntija Maaret Lehtinen, siht.Asiantuntijat:Johtaja Tommi Toivonen, STUK |

# Kokouksen avaus ja päätösvaltaisuuden toteaminen sekä esityslistan hyväksyminen

Puheenjohtaja avasi kokouksen klo 13:01. Kokous todettiin päätösvaltaiseksi. Esityslista hyväksyttiin.

# Edellisen kokouksen muistion hyväksyminen

Edellisen kokouksen muistio hyväksyttiin.

# Lausuntoasiat

Neuvottelukunta on saanut kolme lausuntopyyntöä. Kahdesta neuvottelukunnalla ei ole ollut lausuttavaa ja tämä tieto on lisätty lausuntopalveluun:

* + - Terveydenhuollon palveluvalikoimaneuvoston päätös oireettoman henkilön sepelvaltimoiden tietokonetomografiatutkimukseen pääsyn kriteereistä sepelvaltimotaudin varhaiseksi toteamiseksi
		- Lutetium-vipivotiidi-tetraksetaani PSMA-positiivisen metastaattisen kastraatioresistentin eturauhassyövän hoidosta

Kolmannesta lausuntopyynnöstä Kerttuli Helariutta esitti kysymyksen, että kenelle määräys on suunnattu, sillä sisältö on varsin teknistä.

* + - Säteilyturvakeskuksen määräys ionisoimattoman säteilyn käytöstä kosmeettisessa tai siihen verrattavassa toimenpiteessä

Neuvottelukunnalta tämä viesti ei kuitenkaan ollut mennyt eteenpäin lausuntopalveluun. Tommi Toivonen totesi, että määräyksen tekninen luonne on tunnistettu ongelma, joten asia tulee joka tapauksessa huomioiduksi.

# STN:lle tulleet yhteydenotot

Ei yhteydenottoja.

# Säteilyturvallisuustutkimuksen tilanne

Puheenjohtaja nosti esille säteilyturvallisuustutkimuksen kansallisen rahoituksen ja pyysi kommentteja myös siihen säteilyturvallisuustutkimuksen tilannekatsauksen lisäksi.

* + - Rahoitusta koskevan kannanoton tilanne: Petro Julkunen kertoi, että tätä ei ole ehditty edistää. Päätettiin ottaa asia käsiteltäväksi seuraavassa kokouksessa.
		- Säteilyturvallisuustutkimuksen ajankohtaiset: Pianoforten toinen rahoitushakukierros aukeaa kevään aikana, ilmeisesti huhtikuussa. Projektin kotisivuilta saa lisätietoa aiheista ja osa näistä voisi sopia säteilysuojelun kokonaisuuteen.

# STA-kysely

Tiina Laitinen esitteli yhteenvetoluonnosta. Keskusteltiin sisällöstä ja siitä, miten lopputulema muotoillaan.

Todettiin, että eläinlääketiede erottui toimialana muista vastauksista. Alalla on epätietoisuutta monesta asiasta ja muun muassa heidän oman STA:nsa perehdyttämisestä. Muilta osin STA-toiminta näyttää vakiintuneen.

Yhteenveto lähetetään kyselyyn vastanneille. Nyt esillä ollutta luonnosta lyhennetään ja yleistetään siten, että tämä toiminnanharjoittajille lähetettävä yhteenveto mahtuu yhdelle sivulle. Tähän lisätään linkki, josta pääsee hieman yksityiskohtaisempaan yhteenvetoon, joka laitetaan STUKin nettisivuille.

Tommi Toivonen totesi, että vaikuttavuutta kyselylle tulee, kun sitä voidaan hyödyntää lainsäädännön arvioinnin taustamateriaalina.

Työtä jatketaan siten, että Tiina Laitinen ja Kerttuli Helariutta valmistelevat molemmat yhteenvedot maaliskuun aikana ja lähettävät ne kommentoitavaksi sähköpostilla.

# Lainsäädännön toimivuuden arviointi

Tommi Toivonen kertoi lainsäädännön arviointiprojektista. Esitys on liitteenä. Keskusteltiin siitä, miten STN osallistuisi lainsäädännön arviointiprojektiin. Tommi Toivonen esitti, että neuvottelukunnalta pyydettäisiin lausuntoa ainakin loppuraporttiin. Tommi tuo tarvittaessa muitakin projektiin liittyviä asioita käsiteltäväksi neuvottelukunnan kokouksiin.

# Muut asiat

Ei muita asioita.

# Seuraava kokous

Seuraava kokous pidetään tutustumiskäynnin yhteydessä Olkiluodossa maanantaina 15.4. Kokouksen aiheena on ainakin seuraava asia:

* Tutkimusrahoitusta koskeva kannanotto CORESin tutkimusprioriteettien pohjalta

Kokouksessa todettiin, että olisi hienoa päästä samalla vierailulla sekä Onkaloon että kapselointilaitokselle. Tätä mahdollisuutta tiedustellaan. Jos Onkalon vierailu ei vierailurajoitusten takia onnistu, TVO on tarjonnut tilalle kapselointilaitosta. Lopullinen vierailukohde selviää vasta lähempänä kyseistä ajankohtaa.

# Kokouksen päättäminen

Puheenjohtaja päätti kokouksen klo 14:20.

|  |  |
| --- | --- |
| LiiteJakelu | Esitys lainsäädännön arvioinnistaSäteilyturvallisuusneuvottelukunnan jäsenet ja varajäsenet, sihteerit sekä neuvottelukunnan pysyvät asiantuntijatTiina Laitinen Maaret Lehtinen |

 puheenjohtaja sihteeri